Diari Oficial de la Generalitat Valenciana


Sumari del DOGV 541, del 06-03-1987 (1987/808314)

ORDRE de 9 de febrer de 1987, de la Conselleria de Cultura, Educació i Ciència, per la qual s'ofereixen ajudes per a l'assistència a cursos de perfeccionament lingüístic en idiomes moderns.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   541

Data del DOGV
:   06-03-1987

Secció del DOGV
:   ALTRES DISPOSICIONS

Número del document
:   1987/808314


Data del document
:   09-02-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 9 de febrer de 1987, de la Conselleria de Cultura, Educació i Ciència,per la qual s'ofereixen ajudes per a l'assistència a cusos de perfeccionamentlingüístic en idiomes moderns.  
Dins el programa de perfeccionament del professorat d'aquesta Conselleria hi ha una àrea d'actuació preferent que és el reciclatge lingüístic del professorat d'idiomes moderns. Es per això que en les Escoles Oficials d'Idiomes de València i Alacant s'han organitzat amb caràcter experimental una sèrie de cursos la finalitat dels quals és el reciclatge en llengua anglesa i francesa del professorat que les ensenya.   
Amb el mateix objectiu i al moment oportú se signà un acord de col·laboració entre la Generalitat Valenciana i el Consell Britànic, dins l'àmbit i les condicions del conveni cultural entre el Govern Espanyol i el Govern del Regne Unit de Gran Bretanya i Irlanda del Nord que, a més d'altres coses, considera la possibilitat que el professorat d?anglès assistesca als cursos organitzats per aquella institució i es beneficie d'una reducció en el preu de la matrícula.   
Per tot això i fent ús de les competències que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià.   
ORDENE:  
Article primer  
S'ofereixen ajudes per a l'assistència a cursos de llengua anglesa i francesa organitzats per les Escoles Oficials d'Idiomes de València i Alacant i per l'Institut Britànic de València segons les bases de l'Annex d'aquesta Ordre.   
Article segon  
Aquestes ajudes seran sufragades amb càrrec a l'aplicació pressupostària 09.09.471. del programa 431 del pressupost de 1987.   
DISPOSICIONS FINALS  
Primera  
S'autoritza la Direcció General d'Ensenyaments Universitaris i Investigació perquè adopte les disposicions reglamentàries i les resolucions necessàries per a l'aplicació i el desplegament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 9 de febrer de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
1. Objecte de les ajudes.   
L'objecte d'aquestes ajudes és l'assistència als cursos que s'imparteixen en l'Institut Britànic de València, així com als organitzats especialment amb aquesta finalitat en les Escoles Oficials d'Idiomes d'Alacant i València.   
2. Característiques de les ajudes.   
Les ajudes consisteixen en el 50% del preu de la matrícula dels cursos impartits per l'Institut Britànic i el 100% del preu de la matricula dels cursos organitzats en les Escoles Oficials d'Idiomes.   
3. Requisits dels sol·licitants.   
Podran beneficiar-se de les ajudes tots els professors en actiu que ensenyen l'assignatura d?anglès o francès en els centres públics i concertats de la Generalitat Valenciana.   
4. Termini i formalització de sol·licituds.   
Les sol·licituds podran presentar-se en el Registre General de la Conselleria de Cultura, Educació i Ciència, en els Serveis Territorials, en els Centres de Professors o per qualsevol dels mitjans que estableix l'article 66 de la Llei de Procediment Administratiu.   
A les sol·licituds s'adjuntarà la documentació següent:   
- Instància de sol·licitud segons el model que figura al final d'aquest Annex.   
- Certificació del Director o Secretari del Centre on conste que la persona interesada ensenya anglès francès i els cursos en què ho fa.   
Els terminis per a la presentació de sol·licituds seran els següents:   
- 1r. termini: 20 dies a partir de l'entrada en vigor d'aquesta Ordre.   
- 2n. termini: des de l'1 fins al 20 de setembre de 1987.   
5. Selecció de les sol·licituds.   
La selecció de sol·licituds la realitzarà una Comissió presidida pel Director General d'Ensenyaments Universitaris i Investigació o persona que delegue i en formaran part:   
- El Director General d'Ensenyaments Mitjans o persona que delegue.   
- El Director General d'Educació General Bàsica i Ensenyaments Especials o persona que delegue.   
- El Cap del Servei de Perfeccionaments del Professorat i Renovació Pedagògica de la Direcció General d'Ensenyaments Universitaris i Investigació.   
Hi actuarà com a Secretari un funcionari de la Direcció General d'Ensenyaments Universitaris i Investigació designat pel Director General.   
La selecció se decidirà per Resolució de la Direcció General d'Ensenyaments Universitaris i Investigació.   
6. Obligacions dels beneficiaris.   
Els beneficiaris d'aquestes ajudes resten obligats a:   
- Realitzar les proves d'aptitud que les Escoles Oficials d'Idiomes o l'Institut Britànic consideren escaients.   
- Assistir amb aprofitament i regularitat als cursos en què es matriculen.   
La Direcció General d'Ensenyaments Universitaris i Investigació podria suspendre l'ajuda concedida si al seu parar el beneficiari no complia alguna de les obligacions abans indicades.   
En/Na ????????? DNI ????????????????????????  
amb domicili a ????????????? carrer/plaça ?????????????...  
telf ????????????? núm ????????? professors/a d' ??????  
com a ?????????, amb destinació en el centre ???????????????  
província ???????????????? i NRP ???????????????.  
EXPOSA:   
1r. Que, convocades ajudes per l'Ordre de 9 de febrer de 1987, de la Conselleria de Cultura, Educació i Ciència, i acceptant les bases de l'oferta, sol·licita que li siga concedida una ajuda per tal d'assistir als cursos de:   
(1)EE.00.II. de...... nivell ????????  
Institut Britànic 2n. trimestre curs 86/87???? nivell ?????  
3r. trimestre curs 86/87 nivell ?????  
curs intensiu d'estiu nivell ?????  
1r. trimestre curs 87/88 nivell ?????  
2n. Que, a l'efecte de pagament de l'esmentada ajuda designa el compte bancari núm ???? en la sucursal del Banc o Caixa d'Estalvis ????????? de ???????????.  
SOL·LICITA:   
Que li siga concedida l'ajuda abans esmentada.   
???????????., ???????? d? ??????????. de 1987  
Hble. Sr. Conseller de Cultura, Educació i Ciència.   
(1) Assenyaleu amb una creu l'opció que se sol·licita.